XXXIV.  Monasterii S. Mariae de Nemore protectionem suscipit possessionesque ac privilegia confirmat.   (Laterani, Jan. 30.) [HUGO,  sacri et canonici ordinis Praemonst. Annales,  t. II, Prob., p. CXXXVI.]
Author: Lucius III

LUCIUS episcopus, servus servorum Dei, dilectis filiis GUANERO, abbati ecclesiae Sanctae Mariae de Nemore, ejusque fratribus tam praesentibus quam futuris regularem vitam professis in perpetuam memoriam.

Religiosam vitam eligentibus apostolicum convenit adesse praesidium, ne forte cujuslibet temeritatis incursus, aut eos a proposito revocet, aut robur, quod absit! sacrae religionis infringat. Eapropter, dilecti in Domino filii, vestris justis postulationibus clementer annuimus, et praefatam ecclesiam Sanctae Mariae de Nemore, in qua divino mancipati estis obsequio, sub B. Petri et nostra protectione suscipimus, et praesentis scripti privilegio communimus. In primis siquidem statuentes ut ordo canonicus, qui secundum Deum, et beati Augustini Regulam, atque institutionem Praemonstratensium fratrum in eadem ecclesia institutus esse dignoscitur, perpetuis ibidem temporibus inviolabiliter observetur. Praeterea quascunque possessiones, quaecunque bona eadem ecclesia impraesentiarum juste et canonice possidet, aut in futurum concessione pontificum, largitione regum vel principum, oblatione fidelium seu aliis justis modis, praestante Domino poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Vallem scilicet in qua fundata est abbatia, a nemore Sanctae Glodesindis usque ad nemus Sancti Stephani et usque ad Bellai, cum colle supereminentis ex utraque parte praedictae vallis quam dederunt vobis Rainaldus et Almaricus, et Bertrudis de Venderiis et Letardus de Villers, assensu omnium haeredum suorum et assensu Judith abbatissae et totius capituli sanctimonialium Sancti Petri Metensis, et Simonis ducis Lotharingiae ejusdem ecclesiae advocati. Capellam inferiorem Sanctae Mariae Magdalenae cum censu et decimis et omnibus pertinentiis suis. Capellam de Prismeio liberam quam Matthaeus, dux Lotharingiae, vobis dedit assensu Henrici, quondam Tullensis episcopi, et filiorum suorum Simonis et Friderici. Partem allodii de Blanzei quam dedit vobis Matthaeus, dux Lotharingiae, liberam ab omni exactione et ab omni costuma immunem, assensu uxoris suae Berthae et filiorum suorum Simonis, Friderici, Matthaei et Roberti fratris sui, et Theodorici de Sassures, ejusdem allodii advocati, qui eamdem advocatiam in manu ducis, a quo eamdem tenebat, resignavit. Alteram partem ejusdem allodii in terris, pratis, vineis, silvis, pascuis et banno, quam habetis ab abbate Hugone et capitulo Sancti Apri Tullensis sub censu sex solidorum Tullensis monetae, in festo sanctorum Innocentium annuatim persolvendorum. Ecclesiam ejusdem villae de Blanzei cum omnibus pertinentiis suis, dote scilicet vineis, pratis, decimis, oblationibus et eleemosynis, quam habetis ab abbatissa et capitulo ecclesiae de Buxeriis sub censu sex resalium, trium siliginis, et trium frumenti, in festo Sancti Martini persolvendorum, per manum Henrici, quondam Tullensis episcopi, et Hugonis Rufi, ejusdem ecclesiae tunc archidiaconi, qui censum praedictae ecclesiae ad eos spectantem vobis in perpetuum remiserunt. Curiam de Tautecurt et curiam de Sparnemalla , quas dedit vobis Willelmus, Prisnei advocatus; Tautecurt scilicet sicut eam possidebat in longum et latum a cruce usque ad bannum Jaunei . Curiam de Sparnemalla cum omnibus pertinentiis suis, assensu filiorum suorum Girardi et Alexandri, omniumque hominum ad se pertinentium, et Matthaei ducis Lotharingorum, a quo praedictas curias in feudum tenebat. Curiam de monte Parignei, quam dedit vobis Drogo de Mancei, sicut eam possidebat a croada Willelmi advocati, vobis ab ipso tradita usque ad terminum Ernaldivillae , et a rupe anteriore usque ad sylvam Beaunville. Curiam de Romermunt cum omnibus pertinentiis suis, quam Cono de Asmancia et Becelinus filius suus cum uxore sua Lupa, assensu filiorum suorum Andreae et Jofridi et Boemundi de Ramere villa , nepotis eorum aliorumque cohaeredum vobis in perpetuum tradiderunt. Allodium de Marboge , in quo grangia vestra sita est, quod Garsilius de Domeure, uxorque sua Regina cum omnibus appenditiis suis vobis dederunt, assensu filii sui Hugonis et filiae suae Garsiliae. Duos molendinorum situs, quos Fulco de Moreio , uxorque sua comitissa vobis dederunt, assensu filii sui Joannis. Vineas quas habetis apud Vanderes, Runamprei, Seuranvigne, Laureiz, cum pratis in eadem villa adjacentibus: vineas apud Villers cum pratis quae in eadem villa habetis; vineas quas habetis apud Nouvarai. Quatuor partes tertiae partis decimarum de Parneio , tam grossarum quam minutarum, quarum unam habetis a Theodorico abbate et capitulo sancti Mansneti Tullensis sub censu duodecim denariorum, in festo sancti Mansneti annuatim persolvendorum, aliam quam habetis ab abbate et capitulo sancti Aggerici Virdunensis, sub censu trium sextariorum siliginis; aliam quam habetis a Balduino de Asperomonte, per manum Tullensis episcopi, assensu sororum suarum Alburgis et Comitissae, uxorisque suae Elisabeth et filiorum suorum Simonis, Hugonis, Formeri et Alberti; aliam quam habetis ab Hugone et fratre suo Reinaldo de Monzuns per manum praedicti Tullensis episcopi. Vineam quam dedit vobis Willelmus, advocatus de Prisneio, in clauso. Vineam quam dedit vobis Haimo, sacerdos de Prismei, in franco. Vineam quam dedit vobis Richerus de Warpei. Vineam quam dedit vobis Joannes de Farre in Pronora. Vineam quam dedit vobis Joannes de Rosigno in Vinulis. Vineam quam dederunt vobis Hugo et Gobertus fratres de Vilerces in vinulis. Duas vineas in vinulis quas habetis ab Hugone fratre vestro de Prisnei. Vineam apud Prisnei quam dedit vobis Gualterus sacerdos de eadem villa. Vineam quam dedit vobis Hugo presbyter de Prisneio inter castrum et villam. Allodium in eodem loco quod dedit vobis Ida de Sampigneio, assensu filiorum suorum Ulrici, Garneri et Theodorici. Allodium in praedicto loco quod dedit vobis Hauvildis de Parnei assensu filiae filii sui Hugonis et Henrici mariti sui de Castro. Vineam in Galteri-Campo quam dedit vobis Albertus de Parneis. Vineam quam dedit vobis Rechitia in eodem loco. Vineam in Daramprei quam dedit vobis Suenrus. Vineam quam dedit vobis Letardus de Vilers, nomine Rovigne. Vineam quam dederunt vobis Godefridus et uxor ejus Bonafilia in eodem loco. Vineam in Fosseis quam dedit vobis Widricus miles Cusiaensis. Vineam in Genval quam dedit vobis Letardus de Vilers. Duas vineas quas habetis in Fosseis a fratre vestro Gualone; vineam juxta Bellelai, quam dedit vobis Uscha. Tres vineas quarum duas habetis in eodem loco, tertiam ad Melariam. Vineam apud Fosseis in loco qui dicitur Liuns. Vineam in Murvaldi loco quam dedit vobis Drogo de Claro-monte. Vineam in eodem loco quam dederunt vobis Dudardus et Drogo fratres. Vineam in eodem loco quam dedit vobis Richardus. Vineam juxta torcular quam dederunt vobis Drogo et Theobaldus fratres. Vineam juxta eumdem locum in Hodani-vinea quam dedit vobis Drogo. Vineam in eodem loco quam dedit vobis Garterus Filamont: Vineam in eodem loco quam dedit vobis Hugo Clari-montis. Vineam in eodem loco quam dederunt vobis Drogo et uxor ejus. Vineam ad Melariam quam dedit vobis Simon. Vineam ad Andelandi fontem quam dedit vobis Galterus frater Balduini. Vineam in Bellilei quam dedit vobis Lifridus. Vineam nomine Bellelai quam dedit vobis Ancelinus Miles de Venderia. Vineam nomine Gerundia quam habetis a sorore vestra Rechitia et filia ejus Bertrude. Vineam in eodem loco quem dedit vobis Garinus. Duas vineas quarum unam habetis in Blacerio, aliam in Alandi vinea, quas Aledis de Venderia et filii sui Alexander et Simon dederunt. Vineam juxta Sorberium quam dedit vobis Martinus. Vineam in Credie vinea quam dedit vobis Gista. Vineam in Gunval quam dedit Herbertus. Vineam in eodem loco quam habetis ab Ascelino Fasne fratre vestro et uxore sua. Vineam in eodem loco quam dedit vobis Drogo de Salia et uxor ejus. Vineam in Winaprei quam dedit vobis Rodulphus filius Aulae. Vineam in eodem loco quam dedit vobis Holiardis. Vineam juxta torcular, quam dederunt vobis Joannes et Bono fratres de Parneio. Pratum juxta Parneium quod dederunt vobis Galterus et Julo filius ejus, et Richardus et Halvindis. Pratum quod dedit vobis soror vestra Rechitia in Mollum . Quinque molendina quae habetis, quorum quatuor sita sunt super Mantheum fluvium, unum juxta Borleacurt nomine Goranges, aliud juxta Vilers cum prato in quo situm est; tertium et quartum in banno de Vanderiis; quintum inter Vilers et abbatiam vestram. Allodium quod dedit vobis Witerus de Escrignes, in terris, sylvis, pasturis, in finibus vestris villae, assensu Ricoldis uxoris suae et filii sui Garneri et Heuvildis sororis suae et filiorum et filiarum ejusdem sororis, Lamberti videlicet et Galteri, Havuildis et Odilia. Allodium in eisdem finibus, quod dederunt vobis in terris, sylvis, pasturis, Hugo de Tireio et sorores suae et Hugo de Munzuns et uxor ejus Bonafilia, assensu filii sui Theodorici et filiae suae Falchatae et Hugo de Bricio, assensu filiorum suorum Herbranni, Hugonis et Arnulphi. Allodium in eisdem finibus quod dicitur Berlairet, quod dederunt vobis Hauno de Grunsuncurt assensu filiorum suorum Henrici, Stephani et Hugo et Bovo milites de eadem villa, et Holiardis uxor Gerardi de Rambertcurt, assensu filiorum et filiarum suarum Fulconis, Galteri, Hugonis et Elisabeth. Sane novalium vestrorum quae propriis manibus aut sumptibus colitis, sive de nutrimento animalium vestrorum nullus a vobis decimas exigere praesumat. Liceat quoque vobis clericos vel laicos e saeculo fugientes liberos et absolutos ad conversionem recipere et eos absque contradictione aliqua retinere. Prohibemus insuper ut nulli fratrum vestrorum post factam in eodem loco professionem fas sit absque abbatis sui licentia de eodem loco discedere, discedentem vero absque communium litterarum cautione nullus audeat retinere. Inhibemus etiam ne ecclesias, aut terras, seu quodlibet ecclesiae vestrae beneficium collatum liceat alicui personaliter dari, seu alio modo alienari sine consensu totius capituli, aut majoris et sanioris partis ejusdem. Si quae vero donationes vel alienationes aliter quam dictum est factae fuerint, eas irritas esse censemus. Ad haec autem adjicimus, ne aliqui canonici, seu conversi sub protectione domus vestrae astricti sine consensu et licentia abbatis et majoris partis capituli vestri, pro aliquo fidejubeant vel ab aliquo pecuniam mutuo accipiant, ultra pretium capituli sui providentiae provisum, nisi propter manifestam domus vestrae utilitatem. Quod si facere praesumpserit non teneatur conventus, sine cujus licentia et consensu hoc egerant, pro his aliquatenus respondere. Praeterea licitum sit vobis in causis vestris fratres vestros idoneos ad testificandum adducere; atque ipsorum testimonio, si rectum fuerit, et propulsare violentiam et justitiam vindicare. Ob evitandas vero saecularium frequentias, liberum sit, salvo jure dioecesani episcopi et ecclesiae parochialis, oratoria in grangiis vestris construere et in ipsis, cum necesse fuerit vobis et familiae vestrae, divina officia celebrare. Pro chrismate vero, oleo sacro, consecrationibus ecclesiarum, odinationibus clericorum, qui ad sacros ordines fuerint promovendi, sive abbate deducendo ad sedem, vel quibuslibet aliis ecclesiasticis sacramentis nullus a vobis, aut sub obtentu consuetudinis aut quolibet alio modo quidquam audeat postulare. Si quis autem contra hoc venire praesumpserit, portionem cum Giezi se noverit habiturum, cujus factum exactione turpis muneris imitatur. Sepulturam praeterea ipsius loci liberam esse decernimus, ut eorum devotioni et extremae voluntati qui se illic sepeliri deliberaverint, nisi forte excommunicati vel interdicti sint, nulius obsistat, salva tamen justitia illarum ecclesiarum a quibus mortuorum corpora assumuntur. Paci quoque et tranquillitati vestrae paterna sollicitudine providere volentes, auctoritate apostolica prohibemus ut infra clausuras locorum seu grangiarum vestrarum, nullus violentiam, vel rapinam, furtum committere, ignem apponere, seu hominem capere vel interficere audeat. Decernimus ergo ut nulli omnino hominum fas sit praefatam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conserventur, eorum pro quorum gubernatione ac sustentatione concessa sunt usibus omnibus profutura, salva sedis apostolicae auctoritate et dioecesani episcopi canonica justitia. Si qua igitur in futurum ecclesiastica, saecularisve persona, etc. Ego Lucius, Catholicae Ecclesiae episcopus. Ego Theodinus, Portuensis et sanctae Rufinae episcopus. Ego Paulus, Praenestinus episcopus. Ego Petrus, presbyter cardinalis tituli S. Suzannae. Ego Vivianus, presb. card. tit. S. Stephani in Coelio Monte. Ego Cinthius, presb. card. tit. S. Caeciliae. Ego Hugo, presb. card. tit. S. Clementis. Ego Arduinus, presb. card. tit. S. Crucis in Jerusalem. Ego Matthaeus, presb. card. tit. S. Marcelli. Ego Laborans, presb. card. sanctae Mariae trans Tiberim tituli Calixti. Ego Jacobus, diac. card. sanctae Mariae in Cosmedin. Ego Rainerius, diac. card. S. Georgii ad Velum aureum. Ego Gratianus, sanctorum Cosmae et Damiani diac. card. Ego Ranerius, sancti Adriani diac. card. Datum Laterani per manum Alberti sanctae Romanae Ecclesiae presbyteri cardinalis et cancellarii, III Kalendas Februarii, indictione XIV, Incarnationis Dominicae anno 1181, pontificatus vero Domini Lucii Papae III, anno primo.

Notes: ( Sparmalle ) ( Jauny ) ( Ernaville ) ( Rumereville ) ( Marbache ) ( Morey ) ( Norroy ) ( Villers ) ( Moulon )